(पत्रिका ब्यूरो,हैदराबाद): हैदराबाद में 11 साल पहले 25 अगस्त 2007 के दिन हुए दोहरे बम विस्फोट कांड में एनआईए स्पेशल कोर्ट सोमवार को फैसला सुनाएगी। बम विस्फोट गोकुल चाट और लुंबिनी पार्क में कुछ अंतराल में हुए थे। साल 2007 में हुए इन दो बम धमाकों में 42 लोगों की मौत हो गई थी और 50 लोग जख्मी हुए थे। इस मामले में चार आरोपियों के खिलाफ चार्जशीट दाखिल की गई, जबकि बाकी आरोपी आज भी फरार हैं। तत्कालीन आंध्र प्रदेश सचिवालय के सामने शाम 7 बजकर 45 मिनट पर यह बम धमाका हुआ था। तीसरा बम दिलसुख नगर इलाके में निष्क्रिय किया गया था। मुंबई एटीएस ने दहशतगर्दी के आरोप में 4 लोगों को गिरफ्तार किया। पूछताछ में खुलासा हुआ कि हैदराबाद के लुंबिनी पार्क और गोकुल चाट ब्लास्ट में उनका हाथ था।